# **CalendImage1ОСНОВНО УЧИЛИЩЕ “СВ. СВ. КИРИЛ И МЕТОДИЙ”**

# 6600 гр. Кърджали директор: 0361/ 6 53 97

# гр. Кърджали, тел./факс: 0361/6 59 26, 0361/2 27 33

ул. “Ген. Чернозубов” № 19 www.svetii-kardjali.org; e-mail: info-909116@edu.mon.bg

**УТВЪРЖДАВАМ:**

**ДИРЕКТОР:**

**Марияна Пеева**

**ПРОГРАМА ЗА ПРЕДОСТАВЯНЕ НА РАВНИ ВЪЗМОЖНОСТИ И ЗА ПРИОБЩАВАНЕ НА ДЕЦА И УЧЕНИЦИ ОТ УЯЗВИМИ ГРУПИ**

**през учебната 2023/2024 година**

**Настоящата програма е приета на заседание на Педагогическия съвет - протокол № 13/13.09.2023 г., съгласувана е с обществения съвет към училището - протокол № 6/13.09.2023 г. и е утвърдена със заповед на директора № 1813-1130/13.09.2023 г.**

1. УВОД

Настоящата програма цели да начертае целите и задачите на работа с ученици от ОУ „Св. Св. Кирил и Методий“ гр. Кърджали и урежда взаимоотношенията между институциите, във връзка с предоставянето на приобщаващо образование.

Програмата е изготвена в съответствие с действащите стратегически и оперативни национални документи на централните ведомства, в изпълнение на държавната политика за предоставяне на равни възможности на всички български граждани и за приобщаване на децата и учениците от уязвими групи.

Училищната програма се базира на:

* Закон за предучилищно и училищно образование;
* Наредба за приобщаващото образование;
* Стратегия за образователна интеграция на децата и учениците от етническите малцинства;
* Рамкова програма за интегриране на ромите в българското общество;
* Национална стратегия на Р. България за интегриране на ромите;
* Закон за защита на дискриминацията;
* Конвенция за борба срещу дискриминацията в областта на образованието.

Програмата включва редът и начините за оказване на обща допълнителна подкрепа на всички деца и ученици, които имат необходимост от такава в училище, съобразено с неговите лични интереси, потребности и нужди.

Уязвими групи в ОУ „Св. Св. Кирил и Методий“ гр. Кърджали ученици диагностирани със специални образователни потребности, хронични заболявания, застрашени или жертва на насилие, деца с изявени дарби, деца – сираци и полусираци, деца – бежанци, деца от различни етнически групи и др. с други идентифициращи нужди.

1. ПОДКРЕПА НА ЛИЧНОСТНОТО РАЗВИТИЕ

**2.1 Обща подкрепа**

Екипът за организиране на подкрепата на личностното развитие в ОУ „Св. Св. Кирил и Методий“ гр. Кърджали се състои от координатор определен със Заповед от директора на училището, който изпълнява функциите си съобразно Наредбата за приобщаващото образование. Общата подкрепа в ОУ „Св. Св. Кирил и Методий“ гр. Кърджали се осъществява от екип, ръководен от координатора и педагогически съветник.

**Дейности за обща подкрепа:**

Общата подкрепа е насочена към развитие на потенциала на всяко дете и ученик.

* Общата подкрепа включва различна екипна работа между отделните специалисти и осигуряване или насочване към занимания по интереси. Заниманията по интереси могат да се организират от училището или от ЦПЛР - ОДК, Младежки дом или други центрове за личностно развитие.
* Кариерното ориентиране, провеждано от педагогическия съветник или консултант от кариерен център, също е част от общата подкрепа на учениците от първия до последния клас на училището.
* В ОУ „Св. Св. Кирил и Методий“ гр. Кърджали функционира училищна библиотека, ръководена от определен за целта служител, която чрез осъществяване на различни дейности представлява част от общата подкрепа на децата и учениците.
* Описаните в плана морални и материални награди също са част от предоставяната от ОУ „Св. Св. Кирил и Методий“ гр. Кърджали обща подкрепа.
* Общата подкрепа може да включва и други дейности, подробно описани в Наредба за приобщаващото образование.
  1. **Допълнителна подкрепа**

Допълнителната подкрепа се осъществява въз основа на направената оценка на индивидуалните способности на определен ученик в ОУ „Св. Св. Кирил и Методий“ гр. Кърджали. Оценката на способностите се извършва от специално назначен екип от специалисти, съобразно необходимостта на детето и след това се потвърждава от Регионален център за подкрепа на приобщаващо образование.

Учениците, за които може да се поиска оценка за способностите, са от следните уязвими групи:

* Деца със специални образователни потребности – в началото на учебната година
* Деца с хронични заболявания
* Деца в риск

Допълнителната подкрепа включва:

* Работа с дете или ученик по конкретен случай
* Психо – социална рехабилитация
* Рехабилитация на слуха
* Зрителна рехабилитация
* Рехабилитация на комуникативните нарушения
* Осигуряване на достъпна архитектурна среда
* Специализирани средства
* Ресурсно подпомагане

Допълнителната подкрепа се реализира чрез план за действие за всяко конкретно дете. Родителите задължително се включват в плана за действие като активни участници в действие. Ако регионалният център препоръчва допълнителна подкрепа, но родителите откажат ОУ „Св. Св. Кирил и Методий“ гр. Кърджали уведомява отдел „Закрила на детето“ към Дирекция „Социално подпомагане” по местоживеене на детето с цел социалните служби да окажат съдействие и ако се налага помощ на родителите за осъзнаване на нуждите на детето.

При необходимост се изработва индивидуална учебна програма по съответните учебни предмети с цел по – лесно възприемане от ученика, а също така се изготвя индивидуален учебен план или учебен план за обучение в комбинирана форма на обучение. За учениците с изявени дарби също се разработва индивидуален учебен план.

1. **ПЛАН ЗА ДЕЙСТВИЕ ПО ПРОГРАМАТА**

|  |  |  |  |
| --- | --- | --- | --- |
| **Дейности** | **Срок** | **Отговорник** | **Забележка** |
| Идентифициране на ученици, които имат необходимост от обща подкрепа | постоянен | Педагогически съветник |  |
| Екипна работа на учителите от даден клас | постоянен | Класни ръководители, учители | При необходимост |
| Определяне на координатор на екипа за оказване на подкрепа | До 03.10.2023 г. | Директор |  |
| Награждаване на ученици | текущ | Директор,  Заместник-  директори | При и по определен повод за поощрение |
| Дейности на училищната библиотека, свързани с четивната грамотност | 03.11.2023 г.  29.03.2024 г. | Завеждащ библиотека | По повод Деня на книгата |
| Предоставяне на дейности по интереси в училището | 15.09.2023 г. | Учители в групи за целодневна организация |  |
| Предоставяне на дейности по интереси на ЦПЛР – ОДК, Младежки дом | 13.10.2023 г. | Представители на центровете | При проявен интерес от центровете |
| Кариерно ориентиране и консултиране в класовете до VII клас | 01.12.2023 г.  07.05.2024 г. | Педагогически съветник, кариерен консултант |  |
| Идентифициране на ученици със СОП | целогодишно | Класни ръководители, учители, логопед, ресурсен учител |  |
| Оценка на потребности на ученици със СОП | Целогодишно | Ресурсен учител и екип | Не по-късно от три месеца след идентифициране на нуждата |
| Слухова-речева терапия, рехабилитация и консултации | Целогодишно | Слухово-речеви рехабилитатор |  |
| Психологическа подкрепа, психосоциална рехабилитация и консултации | целогодишно | Педагогически съветник |  |
| Превантивни мерки за недопускане отпадане от училище | целогодишно | Директори, Зам.-директори, учители |  |
| Стимулиране на участието на деца с изявени дарби в състезания и олимпиади | целогодишно | Учители |  |
| Стимулиране участието на ученици в състезания и олимпиади | целогодишно | Учители |  |
| Съвместни дейности с МКБППМН | Целогодишно, по график | УКБППМН, Директор, районна администрация |  |
| Обучение на педагогически специалисти за работа с агресивна среда | По график, заложен в план за квалификация | Директор, представители на МО |  |